Časový odstup a obmedzenia stravy pri užívaní GlobiferForte.
Dobrý deň, začala som užívať GlobiferForte,zaujíma ma v akom časovom odstupe môžem jesť mliečne výrobky od/ do zobratia tablety, poprípade aké sú ešte obmedzenia v strave pri týchto tabletách.Ďakujem EF
Dobrý deň,
ďakujeme za Vašu otázku.
Výrobca uvádza, že príjem železa z GlobiFer® forte nie je ovplyvňovaný žalúdočnou kyselinou, ani nápojmi a stravou. Keďže sa však jedná o doplnok výživy, ktoré nepodliehajú klinickému skúšaniu, prípadné interakcie nemuseli byť zachytené.
Vo všeobecnosti vstrebávanie železa podporuje vitamín C. Naopak, spoločné podávanie s niektorými liekmi (napr.antacidami), vápnikom, magnéziom, zinkom, kávou , čajom, obilninami, vajciami, mliečnymi výrobkami a vlákninou môže vstrebávanie znížiť a odporúča sa dodržať odstup aspoň 2 hodiny.
S pozdravom
PharmDr. Patrícia Čečková